# data[].attributes.headline
Fontos infók a kezdéshez!                Ne ugord át!

# data[].attributes.subject
Fontos infók a kezdéshez!                Ne ugord át!

# data[].attributes.body
Háziasszonyként több praktikát kipróbáltunk már, hogy elhagyva az erős vegyszereket elinduljunk az egészségesebb, zöldebb, egyszerűbb és olcsóbb takarítás,  háztartás-vezetés felé. Mostanra kialakultak azok a módszerek, amiket ajánlani merünk, mert beváltak.
Felhívjuk azonban a figyelmet, hogy érdemes az első használat előtt egy kis felületen próbát tenni, mert sok eltérő anyag (pl. akril, márvány, műanyag, stb.) van manapság a konyhákban, fürdőszobákban, és lehet, hogy ami pl. egy zománctűzhelyen szuperül működik, az más felületen nyomot hagy, kárt okoz.
Szóval óvatosan a kipróbálásnál, de utána HAJRÁ!
Mivel ezt a segédanyagot nem reklámozás céljából készítettük, így neveket, márkákat, üzleteket és webáruházakat nem jelöltünk meg benne, de természetesen igény esetén segítséget nyújtunk ezen a téren is, és hasznos tanácsokat tudunk adni az elinduláshoz. A leírásokban szereplő mosószerekre vagy mosogatószerekre való utalás minden esetben környezetbarát szereket jelent, akkor is, ha ez nincs egyértelműen részletezve. Ezek a szerek a többi említett dologgal (pl. ecet) együtt ma már több helyen visszaváltható, kannás (nagy) kiszerelésben is megvásárolhatók vagy csomagolásmentes boltokban saját edényben is beszerezhetők. A zöld életmód a használt termékek számának drasztikus csökkentéséből kifolyólag nagy fokú egyszerűsítést is jelent, amely nem elhanyagolható költségcsökkentés is egyben. A környezet védelmében beszüntetett vegyszerhasználat pedig egyúttal a saját egészségünk védelmét is jelenti.

# data[].attributes.body
A csapok, a zuhanyrózsa, zuhanykabin vagy épp a kád nem menekülhetnek a vízkő elől.

TIPP 1.
Egy spricnit - ami lehet egy boltban vásárolt tisztítószer kiürült flakonja - feltöltünk vízzel és belekanalazunk kb. 3-4 evőkanálnyi citromsavat. Össze kell rázni, hogy a citromsav feloldódjon (meleg vízben ez kicsit egyszerűbb) és kész is a több hétre elegendő vízkőoldó. Érdemes a takarítás elején lefújni a felületet, rajta hagyni, majd átdörgölni egy mosogatószeres ruhával, ezután leöblíteni és kész.

TPP 2.
Vízkőteleníteni ecet, víz és illóolaj keverékével is lehet, hiszen a citromsav mellett az ecet az egyik legerősebb vízkőoldó szer. Talán sokan nem is gondolják, de a bolti, vegyszeres vízkőoldó szereknek is ez az alapösszetevője. 1 rész ecethez 1 rész vizet és 5-10 csepp 100 % tisztaságú illóolajat (legjobb a citrom) öntsünk! Mint a másik megoldásnál, ennél is fontos, hogy a tisztítás előtt állni hagyjuk az ecetes szert a felületen, mert idő kell, hogy kifejtse hatását.

Kipróbálva: akril kádon és zuhanykabinon, olyan csapon, mint amit a képen is látsz és zuhanyrózsán.
Kép forrása: www.pinterest.com

# data[].attributes.body
TIPP 1.
Parketta vagy laminált parketta esetében elegendő egy kis mosogatószert tenni a meleg-langyos vízhez, majd jól kicsavart felmosóval végigmenni a felületen.

TIPP 2.
A konyhában, fürdőszobában vagy a wc-ben, ahol egy kis fertőtlenítés sem árt, érdemes egy kis ecetet löttyinteni a mosogatószer mellé.

TIPP 3.
Pöttyös szoknya nélkül is működik.;)

A kép forrása: www.pinterest.com

# data[].attributes.body
TIPP
Egy sima takarításnál elegendő ecettel végigtörölni a felületet, legyen az konyhapult vagy a wc-csésze, és kész. A konyhában érdemes erre a célra egy ecettel feltöltött spricnit tartani. (Amikor vírusos beteg van a háznál, be lehet vetni valami erősebb szert is, mivel az ecet nem vírusirtó, de ha terápiás minőségű illóolajokat használunk, akkor e célra tökéletes pl. az oregano és a teafa is. Mindkettő nagyon erős antivirális, antibakteriális és antifungális hatással rendelkezik.)

Kipróbálva: porcelán wc-csészén, akril kádon és laminált fóliával bevont konyhapulton

A kép forrása: noklapja.hu

# data[].attributes.body
Az egyik leglátványosabb házimunkához sem kell bolti szert alkalmazni.

TIPP 1.
Egy spricnibe töltsünk langyos vizet, majd tegyünk hozzá egy nyomásnyi mosogatószert (nem kell sok). Töröljük át az ablakot vizes ronggyal, hogy a por eltűnjön, utána fújjuk be a keverékkel és a mosogató mellől kölcsönvett ecetes spricnivel is kapjon pár fújást. Ezután egy puha ronggyal (régi pólóval) töröljük le róla a mosogatószeres-ecetek keveréket.

TIPP 2.
A mosogatószeres spricnivel lefújhatod a virágokon, rózsán megtelepedő tetveket is. Nem fognak érte szeretni, a virágok pedig felüdülnek.

TIPP 3.
Fekete öveseknek egészen egyszerűen a sima vízzel történő ablakpucolást ajánljuk. Csak megfelelő, jó minőségű rongy kell hozzá, és a végeredmény mindenféle szer nélkül is tökéletes lesz. A keret lemosásához lehet egy pici Marseilles szappant vagy mosószódát feloldani a vízben, de ez sem elengedhetetlen. :)

A kép forrása: Europress

# data[].attributes.body
TIPP 1.
Elegendő néhány csepp illóolajat párologtatni a wc-ben, hogy az ecetes fertőtlenítés után friss illat legyen. A hatás nem tart sokáig, egy-két napig, de így kikerültük ebben az esetben is az agyoncsomagolt vegyszereket.

TIPP 2.
Lehet próbálkozni azzal is, hogy egy kis befőttesüvegbe szódabikarbónát teszünk, és erre cseppentünk, talán így meghosszabbítható kicsit a hatás.

TIPP 3.
Ha olyan illóolajat választunk, aminek fertőtlenítő hatása van, mint például a teafa vagy az oregano olaj, akkor két legyet ütöttünk egy csapásra.

TIPP 4.
Házi spray-t is készíthetünk: egy kis flakonba egyszerűen vizet teszünk és abba illóolajat cseppentünk. Használat előtt felrázzuk és a levegőbe permetezzük.

A kép forrása: www.hazipatika.com

# data[].attributes.body
Ez lesz a legbonyolultabb recept, vigyázat!

Az alábbi hozzávalókat keverd össze, töltsd bele befőttesüvegbe és készen vagy!

200 g citromsav
300 g mosószóda
150 g szódabikarbóna
20 csepp illóolaj

Forrás: Baráth Kinga
A kép forrása: kislabnyom.hu

# data[].attributes.body
Régi, kinőtt, megnyúlt pólóból ollóval lehet rongyméretet vágni. Nem foszlik és mosható.

A kép forrása: wikipedia

# data[].attributes.body
TIPP 1.
Öblítőként egy kis löttyintés (kb. 1 evőkanál) ecet is használható, amit az öblítő tartályába kell önteni. Nem, nem lesz ecetszaga a ruhának, mivel átveszi a mosószer illatát és a  mosógép is szereti, mert vízkőmentesít.

TIPP 2.
Ha elsőnek meredeknek tűnik, akkor az ecethez ugyanannyi víz is adható.

TIPP 3.
Ma a piacon számtalan olyan környezetbarát mosószer kapható, amely mellé teljesen szükségtelen bárminemű öblítő használata, mert a mosószer önmagában is képes arra, hogy puhává tegye a ruhákat. A legtöbb ember persze először hallani sem akar az öblítő nélküli életről, pedig nyugodt szívvel kijelenthetjük, ez is csak egy olyan függés, amiről teljesen jól le lehet jönni. Ha figyelembe vesszük a bolti öblítők egészségre gyakorolt rendkívül negatív hatásait, akkor talán könnyebben lemondunk ezekről a mesterséges illatokról. A tapasztalataink egyértelműen azt mutatják, hogy tartós, öblítőmentes élet esetén a szintetikus illatanyagok újbóli érzékelése kifejezetten kellemetlenül érinti az ettől elszokott orrot és gyomrot. Alternatív megoldásként az illóolajok jók lehetnek és ha nem akarjuk a mosógép tartályába önteni őket, akkor elegendő a ruhásszekrényben elhelyezni egy pamut darabot vagy vattát, amelyre előzőleg cseppentettünk egy keveset kedvenc esszenciánkból.

# data[].attributes.body
TIPP 1.
A luffatök kiszáradt váza egyre népszerűbb a mosogatószivacs pótlására. Éééés otthon is termeszthető.
Ééééééés természetes módon gátolja a vizes közeget kedvelő, a mosogatószivacsban általában hemzsegő baktériumok és gombák megtelepedését.

TIPP 2.
Lehet mosogatókefét is kapni, kisebb és nagyobb nyéllel vagy nyél nélkül. Kicsit szokni kell, de kétségtelenül érdemes kipróbálni. Az alternatív szivacsok mellett, azokat kiegészítve, remekül elfér a zöld konyhákban.

TIPP 3.
Néhány helyen kapható 100% cellulózból készült szivacs, ami teljesen lebomló, komposztálható, így bátran használható takarításhoz, mosogatáshoz is. Két szépséghibája, hogy többnyire nejlon csomagolásban lehet megvásárolni és hogy nem annyira tartós, mint a luffa vagy a mosogatókefe.

A kép forrása: kertlap.hu

# data[].attributes.body
TIPP 1.
Fehér ruhákat meleg mosószódás vízben áztatva (1-2 órát vagy egy éjszakát) fehérebb lesz a végeredmény.

TIPP 2.
Fehér ruháknál a mosószer helyére tegyük a mosószódát, annyit mint amennyit a mosóporból tennénk.

TIPP 3.
Színes ruháknál fele-fele használható a mosószóda és a hagyományos mosószer keveréke.

TIPP 4.
Folttisztításnál csodákra képes a Marseilles szappan és a félelmetes nevű Nátrium-perkarbonát is. A Marseilles szappant a folttisztító szappanokhoz hasonló módon bedörzsölésre használjuk, míg a perkarbi becenéven ismertté vált nátrium-perkarbonát áztatás esetén egyszerűen verhetetlen folttisztító. Ez egy fehér, apró szemcsékből álló, por állagú anyag, amit forró vízben feloldunk (lehet közvetlenül egy kicsit a foltra is szórni) és beletesszük a ruhát egy éjszakára ázni. A perkarbi csomagolásmentes boltokban kimérve vagy webáruházakból papírcsomagolásban beszerezhető a Marseilles szappan pedig szintén környezetbarát csomagolású és összetételű termék. A hulladékmentességen túl mellettük szól természetes mivoltuk és kedvező áruk is.
Extra infó: a Marseilles szappanon kívül sok más természetes folttisztító szappan is kedvelt a háziasszonyok körében, ilyen pl. a rendkívül hívogató elnevezésű, ám annál kiválóbb marhaepe szappan is.

TIPP 5.
Mosótojás: tulajdonképpen legnagyobb részt sima mosószóda praktikus kivitelezésben. A mosószódán kívül tartalmaz még pl. kókuszolajat, citromsavat, szódabikarbónát, van illatos és illatmentes változata is. A műanyag, tojás alakú házban pici, utántölthető golyócskák vannak, amelyek élettartama könnyen követhető, a golyók szükség esetén cserélhetők. A tojást egyszerűen a dobba kell helyezni a ruhák közé és már mehet is a mosás! Különösen ajánlott babaruhákhoz vagy érzékeny bőrűeknek, mert teljesen hipoallergén.

A kép forrása: hazipatika.com